section_heading: Priznanja
paragraph_text: Premda se radilo o najbolje ocijenjenom filmu iz prve trilogije, Osveta Sitha dobila je manje nominacija za nagrade od prethodnih uradaka. To je bio prvi film iz sage koji nije bio nominiran za prestižnu nagradu Oscar u kategoriji najboljih specijalnih efekata; međutim bio je nominiran u kategoriji najbolje maske (Dave Elsey i Nikki Gooley) koju je izgubio od filma Kronike iz Narnije: Lav, vještica i ormar.<ref> Film je također osvojio nagradu People's Choice Award za "najdraži film" i "najbolji dramski film";<ref> zatim "najbolji holivudski film" na filmskom festivalu u Hollywoodu<ref> te Teen Choice Award za najbolji akcijski film.<ref> Film Osveta Sitha također je nominiran za najbolju originalnu glazbu na 48. dodjeli nagrada Grammy 2006. godine.